Blowing a raspberry

Blowing a raspberry, blowing a strawberry կամ Bronx cheer, անգլերեն սլենգային տարածված արտահայտություն, որը նախատեսված է ցույց տալու մի մարդու ծաղրական, անկեղծ կամ էլ կատակային վերաբերմունքը մյուսի նկատմամբ։
Հնչյունաբանության տերմինաբանության մեջ արտաբերված ձայնը կարելի է ներկայացնել որպես խուլ շրթնալեզվային թրթռուն բաղաձայններ [r̼̊]: Քեննեթ Լի Պայկը այդ ձայնը սահմանում է որպես խուլ էկզոլաբիալ-լեզվային թրթռուն (անգլ.՝ voiceless exolabio-lingual trill) բաղաձայններ, որոնք արտաբերվում են առաջ պահված ներքևի շրթունքին հակառակ թրթռացող լեզվով։ Մարդու լեզվում այս ձայնը երբեք չի օգտագործվում որպես հնչյուն (օրինակ՝ որպես բառերի կառուցվածքային տարր օգտագործելու համար), թեև այն լայնորեն տարածված է տարբեր մշակույթների մեջ։
Երկրից կախված կիրառվում է այս կամ այն կաղապարը։ Այսպես, ԱՄՆ-ում սովորաբար օգտագործվում է Bronx cheer: Չնայած և՛ ԱՄՆ-ում, և՛ անգլախոս մյուս երկրներում կարող են օգտագործվել raspberry, rasp, կամ razz անվանումները։


== Ծագում ==
Անգլերենի սլենգում raspberry բառն առաջին անգամ օգտագործվել է 1890 թվականին և նշանակում է «արհամարհական փռթկոց»։ Իր հերթին blowing a raspberry արտահայտության արմատներն սկիզբ են առնում լոնդոնյան կոկնիի հանգավոր սլենգից, երբ raspberry (strawberry) tart (հայերեն՝ ազնվամորու (ելակի) կարկանդակ) արտահայտությունը փոխարինվում է raspberry fart (հայերեն՝ ազնվամորու (ելակի) փունջ, ազնվամորու (ելակի) փորափքանք): Հանգավոր սլենգը շատ հաճախ օգտագործվել է բրիտանական կատակերգություններում, երբ անհրաժեշտություն էր առաջացել ուշադրություն դարձնել այնպիսի երևույթների, որոնք անընդունելի են օրինավոր հասարակության համար։
Bronx cheer արտահայտությունը բառացիորեն նշանակում է «բրոնքսյան մեծարանք», ունի սարկաստիկ իմաստ, քանի որ, փաստորեն, բնորոշ է սուլոց, ցանկացած բարձրություն, թշնամական և վիրավորական դիտողություն, փռթկոց, ծաղրանք և քննադատություն։


== Կիրառություն ==
Ժամանակակից անգլերենում խոսքը վերաբերում է այն գործողությանը, երբ ինչ-որ մեկը, ցանկանալով ցույց տալ իր քամահրանքն ու արհամարհական վերաբերմունքն ուրիշի նկատմամբ, դուրս է հանում լեզուն, առնում շրթունքների մեջ և միաժամանակ դուրս եկող օդի ձայն է արձակում՝ փորափքանքի նման։
Բացի այդ՝ այն կարող է երեխաների կողմից օգտագործվել հնչյունային խաղերում։
Գրող Վլադիմիր Նաբոկովը «Bronx cheer» արտահայտությունն օգտագործել է իր «Լոլիտա» վեպի առաջին մասի տասնմեկերորդ գլխում.

Բանասիրական գիտությունների թեկնածու, Տվերի պետական համալսարանի անգլերենի ամբիոնի ավագ դասախոս Իրինա Սամոխինան նշում է, որ գրողը դարձվածքը ռուսերեն թարգմանելիս օգտվել է երկու եղանակից՝ մասնակի պատճենում և թարգմանված տեքստի մեկնաբանություն։ Հղում կատարելով Oxford Advanced Learner's Dictionary բառարանին՝ Սամոխինը ցույց է տալիս, որ «„Bronx cheer“ բարձր և կոպիտ ձայն է, որն արտահայտում է արհամարհանք։


== Ծանոթագրություններ ==


== Գրականություն ==
Глазунов С. А. Новый англо-русский словарь современной разговорной лексики / New Dictionary of Contemporary Informal English. — М.: Русский язык, 2001. — 776 с. — 3000 экз. — ISBN 5-200-03027-7
Мюллер В. К. Англо-русский словарь: 53000 слов. — 18-е изд., стереотип. — М.: Русский язык, 1981. — 888 с.
Набоков В. В. Лолита: Роман / Пер. с англ. автора. Предисловие А. Ливанова. — М.: Прометей, 1991. — 284 с. — ISBN 5-7042-0213-6
Самохина И. А. Комбинированные приёмы трансляции культурно-исторических реалий в художественном тексте // Иностранные языки: лингвистические и методологические аспекты. — Тверь: ТвГУ, 2014. — № 25. — С. 271—273.
Bryson B. The Mother Tongue. — William Morrow and Company, 1990. — 279 p. — ISBN 0-380-71543-0
Oxford Advanced Learner's Dictionary / ed. by A. S. Hornby. — Oxford: Oxford University Press, 2010. — 1980 p. == Ссылки ==
Pike K. L. Phonetics: A Critical Analysis of Phonetic Theory and a Technique for the Practical Description of Sounds. — Ann Arbor: University of Michigan Press, 1943.


== Արտաքին հղումներ ==
Video of raspberry blowing at 500 frames per second
Video of one long raspberry